Vriende en troeteldiere – twee bestanddele vir 'n aftrede-wenresep | Maroela Media
(Foto verskaf deur RetireNow.co.za)
Sodra 'n mens by al die veranderinge aangepas het, kan aftrede 'n opwindende lewensfase wees: 'n Tyd propvol geleenthede om te ontspan en om alles te doen wat jy nog altyd wou. Jy skaal af van die groot, duur-om-in-stand-te-hou-familiewoning met die groot tuin na 'n pragtige, toesluit-en-ry leefstyl van gemak. Jy kan moontlik 'n tweede loopbaan oorweeg, reis (met gemoedsrus, want jy weet jou huis is veilig) of al jou kleinseun se krieketwedstryde bywoon.
Net twee dinge kan hierdie prentjie nog rooskleuriger inkleur – vriende en troeteldiere. Die gewaardeerde verhouding tussen mens en dier en die ondersteuning van vriende, is veral belangrik vir afgetredenes wat ver van hulle familie is, of selfs met verloop van tyd moontlik hul vriendekring verloor het.
Lesley de Klerk, stigter van Paws For People Therapy Dogs, verduidelik hoe die verhouding tussen mens en dier veral relevant word wanneer eienaars siek word. "Hierdie individue het 'n rede om uit te gaan en saam met ander lede van die gemeenskap met hulle honde te gaan stap. Die uitwerking kring wyer uit as net 'n gevoel van samehorigheid; die afgetredene se gesondheid baat ook hierby. Studies toon dat individue wat interaksie met ons terapie-honde het, selfs minder pynmedikasie gebruik."
Volgens dr. Mareanna le Roux, dosent aan die Departement Sielkunde by die Universiteit Stellenbosch en voorsitter van Pets as Therapy (PAT) Suid-Afrika, is die voordele van 'n liefdevolle verhouding met honde te veel om te noem. Selfs verswaktes vind baat by 'n troeteldier se teenwoordigheid. Dr. Le Roux sê: "Die teenwoordigheid en die kameraadskap van die troeteldier verbeter die eienaar se lewenskwaliteit aansienlik."
Die uitdaging vir afgetredenes wat afskaal en na 'n aftree-oord verhuis, is om 'n oord op te spoor wat troeteldiervriendelik is. Ongelukkig is 'n troeteldiervriendelike beleid by aftree-oorde in Suid-Afrika nie 'n gegewe nie. Redes wat aangevoer word waarom aftree-oorde nie troeteldiere toelaat nie, sluit onder meer die lastige geblaf van honde, skerp skreeugeluide van voëls en katte wat rondloop en ander inwoners se eiendomme betree, in.
Thandizile Mtetwa, 'n kliniese sielkundige en dosent aan die Universiteit van Pretoria se Departement Psigiatrie, sê dat kameraadskap in jou aftreejare lewensbelangrik is, ongeag of dit met 'n troeteldier of met mense is.
Celebration-aftreelandgoed (Foto verskaf deur RetireNow.co.za)
Dit is maar een van die redes waarom 'n aftreegemeenskap soos Celebration-aftreelandgoed so spesiaal is. Dit is Central Developments se twaalfde aftree-oord en is geleë oorkant die Northgate-inkopiesentrum in Johannnesburg. Deur jare se ondervinding in aftree-ontwikkeling het hulle geleer dat 'n troeteldiervriendelike oord en 'n gevoel van samehorigheid onder die inwoners belangrik is vir hul afgetrede inwoners se lewenskwaliteit.
Gerrit Brandow, direkteur van Central Developments, verduidelik: "Ons laat klein tipes honde in ons aftree-oorde se huise en grondvloer woonstelle toe, omdat ons besef hoe 'n belangrike bydrae troeteldiere tot ons inwoners se fisieke en geestelike welstand lewer."
"Ons poog ook om 'n aftreegemeenskap, eerder as net nog 'n ontwikkeling, te skep. Daarom bied ons fasiliteite wat mense in staat stel om saam te kuier en die buitelewe en mekaar se geselskap te geniet. So byvoorbeeld het Celebration se leefstylsentrum 'n pragtige gemeenskaplike restaurant, asook 'n ontspanningsaal vir verskeie sosiale aktiwiteite. Beide die twee- en viervoetige inwoners kan ook die wandelpaaie wat na 2.7 ha beskermde groen area lei, benut en die pragtige uitsig oor die aaneenlopende heuwels geniet."
Wanneer jy dus aftree en jou opsies oorweeg, maak seker jy neem dié twee aspekte, wat dikwels oor die hoof gesien word, maar tog 'n daadwerklike effek op jou lewenskwaliteit as 'n afgetredene het, in ag. Celebration-aftreelandgoed se agt skouhuise is sewe dae per week van 09:00 tot 17:00 oop vir besigtiging en is beslis 'n besoek werd. Verdere inligting is hier beskikbaar.